
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 26Exre/525/2026 1326204591 31. 07. 2026 JUDr. Patrik Števík ECLI:SK:MSBA3:2026:1326204591.1
Uznesenie Mestský súd Bratislava III vo veci dosiahnutia zhody zápisu v obchodnom registri so skutočným stavom pri zapísanej osobe: energIQube, s.r.o., Iskerníková 3673/7, Bratislava - mestská časť Karlova Ves 841 05, IČO: 46912916, o vykonaní opravy zápisu takto rozhodol: I. Súd začína konanie o dosiahnutie zhody zápisu v obchodnom registri so skutočným stavom pri obchodnej spoločnosti: energIQube, s.r.o., Iskerníková 3673/7, Bratislava - mestská časť Karlova Ves 841 05, IČO: 46912916. II. Pri uvedenej obchodnej spoločnosti súd vymazáva z obchodného registra v časti VI. Predmet podnikania (činnosti): Konzultačná a poradenská činnosť v oblasti energetiky Konzultačná a poradenská činnosť v oblasti informačných technológií Počítačové služby a služby súvisiace s počítačovým spracovaním údajov Vykonávanie mimoškolskej vzdelávacej činnosti Výskum a vývoj v oblasti prírodných, technických, spoločenských a humanitných vied Vydavateľská činnosť, polygrafická výroba a knihárske práce odôvodnenie: 1. Na základe podnetu MS SR zo dňa 08.05.2026 súd zistil, že pri predmetnej spoločnosti došlo k viacnásobnému zápisu tých istých predmetov podnikania (činností). 2. Podľa § 294 ods. 1 Civilného mimosporového poriadku (CMP) návrh na začatie konania alebo uznesenie o začatí konania doručí registrový súd účastníkom a vyzve ich, aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. Podľa § 294 ods. 2 CMP registrový súd nepostupuje podľa ods. 1, ak je predmetom konania oprava chýb v písaní a počítaní alebo iných zrejmých nesprávností. 3. Súd konštatuje, že došlo k zrejmej nesprávnosti pri zápise zmien údajov do obchodného registra, a preto pred rozhodnutím vo veci nedoručoval uznesenie o začatí konania účastníkom konania a nevyzval ich, aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. 4. Vzhľadom k tomu, že je potrebné dosiahnuť zhodu zápisu v obchodnom registri so skutočným stavom pri zapísanej osobe, súd na rozhodol tak, ako je uvedené vo výrokovej časti tohto uznesenia. Poučenie: Proti výroku I. tohto uznesenia odvolanie nie je prípustné. Proti výroku II. tohto uznesenia je odvolanie prípustné do 15 dní odo dňa doručenia uznesenia, na Mestskom súde Bratislava III. V odvolaní sa popri všeobecných náležitostiach, akými sú: ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou
podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2026:1326204591.1 (dáta aktuálne k 8. 11. 2026). Záväzné je znenie zverejnené súdom.




